1850 թ. ընտրվել է Թուրքիայի Գյուղատնտեսական բարձրագույն հանձնաժողվի, 1853 թ.՝ Ֆրանսիայի Պարտիզպանական ընկերության, 1856 թ.՝ Օսմանյան առևտրական խորհրդի (թուրք. Meclis-i Ma’âbir) անդամ: 1858թ. Սարդինիայի թագավորության Տորինոյի միջազգային ցուցահանդեսում ղեկավարել էր Օսմանյան կայսրությաև պատվիրակությունը՝ ընտրվելով շերամապահության գծով միջազգային քննիչ հանձնաժողովի անդամ: Ցուցահանդեսից սուլթանի համար բերել է ոսկե մեդալ, 7 մեդալ տարբեր շերամապահների համար, 4 պատվո հիշատակություն: Իտալական կառավարության կողմից Գր. Աղաթոնին շնորհվել է Sent Moris և Lazar ասպետի աստիճան և շքանշան: Գ. Աղաթոնը Իտալիայից մեկնել է Փարիզ, որտեղ որոշ ժամանակ ուսումնասիրել է երկրագործություն ու վաճառականական հաշվակալություն: 1859թ. իտալական Տորինոյի միջազգային ցուցահանդեսում կրկին ներկայացրել է Օսմանյան կայսրությունը, ընտրվել Տորինոյի Գյուղատնտեսական Ակադեմիայի թղթակից անդամ շերամապահության գծով: Անդամակցել է մասոնական «La ele’mence d’amitie» օթյակին [Taghavaryan N.(1900), էջ. 21-26].